Diari Oficial de la Generalitat Valenciana


Sumari del DOGV 7847, del 09-08-2016 (2016/5869)

Informe ambiental i territorial estratègic en el procediment simplificat d'avaluació ambiental i territorial estratègica simplificada de la modificació puntual número 74 del pla general.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7847

Data del DOGV
:   09-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/5869


Data del document
:   20-07-2016

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informe ambiental i territorial estratègic en el procediment simplificat d'avaluació ambiental i territorial estratègica simplificada de la modificació puntual número 74 del pla general. [2016/5869]  
La Junta de Govern de la Ciutat de Gandia, en qualitat d'òrgan ambiental i territorial municipal, en virtut del Decret 2016/4019, en sessió ordinària celebrada el 18 de juliol de 2016, vista la proposta del president de la comissió tècnica de suport a aquest òrgan de 5 de juliol, ha resolt emetre un informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual número 74 del Pla General de Gandia, de conformitat amb els criteris de l'annex VII de la Llei d'Ordenació del Territori, Urbanisme i Paisatge (LOTUP), per no tenir efectes significatius sobre el medi ambient, amb la fi de continuar la tramitació de l'expedient conforme a la normativa urbanística.  
  
La 74a MOD PG consisteix en reordenar les illes D i E del sector Benieto-Ciutat del Transport i reassignar els usos, respectant les edificabilitats anteriors. Aquesta modificació la promou la mercantil Tecnorango, SLU, i la justifica per la necessitat d'ampliació de les instal·lacions del grup mercantil Dulcesol que comportarà creació de nous llocs de treball.  
El document inicial estratègic (DIE) planteja tres alternatives i opta per la número dos, que modifica els usos de les illes E i D (zona de serveis), i suprimeix la part del carrer de l'Exportació que separa les illes B i E, i crea un nou viari paral·lel al carrer per a vianants existent entre les illes E i D.  
S'efectua consulta al Departament de Trànsit i Mobilitat de l'Ajuntament de Gandia, el qual senyala certes deficiències que cal esmenar.  
  
El cap de servei de Planificació Urbanística emet, el 9 de maig de 2016, informe sobre el DIE i l'esborrany de la modificació, en el qual a més de recordar que per a la tramitació urbanística s'haurà d'aportar estudi d'integració paisatgístic i estudi acústic de l'actuació, fa les observacions següents:   
- Cal minimitzar l'impacte de l'activitat industrial a la illa E, respecte de la illa D amb ús hoteler.  
- Aclarir els paràmetres urbanístics per al supòsit d'agrupar les illes B i E.  
- Justificar que la modificació dels viaris no tindrà cap afecció sobre la mobilitat.  
- Millorar la confluència del nou vial amb la glorieta central de les illes O-M-L-Q.  
- Quan es presente el projecte d'urbanització, s'hauran d'atendre els informes i recomanacions del Departament de Serveis Bàsics al ciutadà i qualitat urbana i de les companyies subministradores de serveis  
  
Consta en la documentació presentada que la mercantil Dulcesa, SLU, és una fàbrica de pastisseria i brioixeria industrial, inscrita en el Registre General d'Instal·lacions IPPC de la Comunitat Valenciana, amb el número 201-08/AAI/CV, que compta amb avaluació ambiental integrada on es detallen els efectes de la seua activitat previsibles en el medi ambient i sobre els elements estratègics del territori, i on es tenen en compte la repercussió en el canvi climàtic, les mesures correctores adoptades, així com els condicionants d'obligat compliment per al seu funcionament. I l'advertència que, una vegada s'aprove la 74a. MOD PG, serà en els corresponents projectes d'ampliació de les instal·lacions actuals quan caldrà acreditar que les noves edificacions i activitats s'adeqüen a l'autorització ambiental integrada (AAI) concedida, i, si escau, es tramitarà una nova AAI, que aborde les noves repercussions i el pla de vigilància oportú.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'aprovara aquesta modificació en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
De conformitat amb el Decret 2016/4019, la resolució d'informe ambiental s'haurà de publicar en la pàgina web municipal,   
www.gandia.org.  
  
Gandia, 20 de juliol de 2016.- El secretari general del Ple (R Conselleria de Presidència 13.12.2012, DOCV 26.12.2012): Lorenzo Pérez Sarrión.